Pandrup-bokseren Torben Keller vandt også sin anden kamp som professionel.

Ved Nordic Fight Night i Brøndby delte Torben Keller øretæver ud til sin lettiske modstander. Efter fire omgange vandt Keller klart på point med 40-31 over Dziankis Makar. Den nordjyske bokser havde sin modstander i gulvet i både 2. og 3. omgang, men Keller manglede det sidste stød til at afgøre kampen før tid.